**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**Madonas novada pašvaldības domes**

 **Kultūras un sporta jautājumu komitejas sēdes protokols Nr. 4**

Madonā

2025. gada 15. maijā

Sēde sasaukta plkst. 10:00

Sēdi atklāj plkst. 10:00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada:** komitejas priekšsēdētājs - Artūrs Grandāns

**Sēdi protokolē:** lietvede – Linda Vagule

**Sēdē piedalās deputāti:**

Arvīds Greidiņš, Gatis Teilis, Gunārs Ikaunieks, Guntis Klikučs, Sandra Maksimova, Valda Kļaviņa

**Sēdē nepiedalās deputāti:**

Andris Dombrovskis – attaisnotu iemeslu dēļ.

G.Klikučs nepiedalās 9. un 10. jautājuma izskatīšanā un balsošanā.

**Sēdē piedalās:**

Administrācijas darbinieki: Liene Ankrava – finanšu nodaļas vadītāja, Ilze Vogina – attīstības nodaļas vadītāja, Māris Gailums - Vecākais speciālists sporta jomā, Artūrs Leimanis – informācijas tehnoloģiju nodaļas lietotāju atbalsta speciālists.

Pagastu un apvienību pārvalžu vadītāji, darbinieki: Elita Ūdre – Ērgļu apvienības pārvaldes vadītāja, Sandis Kalniņš – Aronas, Dzelzavas un Sarkaņu pagastu pārvalžu vadītājs, Linda Vanaga – Cesvaines apvienības pārvaldes lietvede.

Iestāžu vadītāji: Imelda Saulīte – Madonas novada bibliotēkas direktore, Linda Vizuma – Cesvaines pils vadītāja, Zane Grīnvalde – Madonas novadpētniecības un mākslas muzeja direktore, Laima Rēvele – Madonas novadpētniecības un mākslas muzeja lietvede.

Sēdes vadītājs Artūrs Grandāns iepazīstina ar Madonas novada pašvaldības domes Kultūras un sporta komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Artūrs Grandāns*

**1. Par Madonas novadpētniecības un mākslas muzeja "Darbības un attīstības stratēģijas 2025.-2030.gadam” apstiprināšanu**

ZIŅO: *Zane Grīnvalde*

**2. Par finansējuma piešķiršanu Lauteres kultūras nama deju kolektīva "Ritsolis” vasaras brunču iegādei**

ZIŅO: *Sandis Kalniņš*

**3. Par grozījumiem Madonas novada Cesvaines apvienības pārvaldes amata vienību sarakstā struktūrvienībā Cesvaines pils**

ZIŅO: *Vilnis Špats, Linda Vizuma*

**4. Par finansējuma piešķiršanu Cesvaines apvienības pārvaldei**

ZIŅO: *Vilnis Špats*

**5. Par bibliomāta (mobilā grāmatu pakomāta) iegādi Madonas novada bibliotēkā**

ZIŅO: *Ilze Vogina*

**6. Par SIA “Norkalni Eko+” atbrīvošanu no Madonas pilsētas sporta centra zāles nomas maksas**

ZIŅO: *Ilze Vogina*

**7. Par biedrības Sporta deju klubs "Rondo" atbrīvošanu no Madonas novada kultūras centra telpu nomas maksas deju nometņu organizēšanai**

ZIŅO: *Ilze Vogina*

**8. Par biedrības Sporta deju klubs "Rondo" atbrīvošanu no Madonas PII “Priedīte” telpu nomas maksas deju nometņu organizēšanai**

ZIŅO: *Ilze Vogina*

**9. Par finansiālu atbalstu grāmatas “Ilze Indrāne. Vēstules” izdošanai**

ZIŅO: *Ilze Vogina*

**10. Par Valda Kaprāļa grāmatas “Valdis Kaprālis. Dzīvē un mākslā.” izdošanu**

ZIŅO: *Ilze Vogina*

**11. INFORMATĪVAIS JAUTĀJUMS Par SIA Outdoor service iesniegumu**

ZIŅO: *Māris Gailums*

**0. Par darba kārtību**

*ZIŅO: Artūrs Grandāns*

Sēdes vadītājs aicina balsot par sēdes darba kārtību.

**Atklāti balsojot: ar 8 balsīm "Par" (Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

Apstiprināt 2025. gada 15. maija Madonas novada pašvaldības domes Kultūras un sporta jautājumu komitejas sēdes darba kārtību.

**1. Par Madonas novadpētniecības un mākslas muzeja "Darbības un attīstības stratēģijas 2025.-2030.gadam” apstiprināšanu**

*ZIŅO: Zane Grīnvalde*

*SAGATAVOTĀJS: Laima Rēvele*

*DEBATĒS PIEDALĀS: S.Maksimova*

*S.Maksimova interesējas, vai ir apzināti privātie muzeji, uz ko Z.Grīnvalde atbild, ka ir apzināti vietējie muzeji, ar kuriem arī ir sadarbība. Viņa uzskata, ka visiem muzejiem būtu jāsadarbojas.*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Pamatojoties uz Madonas novadpētniecības un mākslas muzeja kārtējo akreditācijas procesu, saskaņā ar Ministru kabineta noteikumu Nr. 394 “Muzeju akreditācijas noteikumi” 10.4. punktu, kas nosaka, ka kārtējās akreditācijas iesniegumam jāpievieno muzeja darbības un attīstības stratēģija laikposmam, uz kuru muzejs pretendē saņemt akreditāciju, un saskaņā ar Muzeju likuma 9. panta 2. daļas 6. punktu - muzejs iegūst akreditēta muzeja statusu, ja ir izstrādāta muzeja darbības un attīstības stratēģija, Madonas novadpētniecības un mākslas muzejs ir izstrādājis darbības un attīstības stratēģiju 2025.-2030.gadam, nosakot muzeja stratēģiskos mērķus, darbības virzienus un uzdevumus, tiem nepieciešamos resursus un sagaidāmos rezultātus. Muzeja darbības un attīstības stratēģija balstīta uz “Madonas novada ilgtspējīgas attīstības stratēģiju 2022.–2047.gadam”.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Apstiprināt Madonas novadpētniecības un mākslas muzeja “Darbības un attīstības stratēģiju 2025. – 2030.gadam”.

**2. Par finansējuma piešķiršanu Lauteres kultūras nama deju kolektīva "Ritsolis” vasaras brunču iegādei**

*ZIŅO: Sandis Kalniņš*

*SAGATAVOTĀJS: Sandis Kalniņš*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Aronas pagasta Lauteres kultūras nama vidējās paaudzes deju kolektīvam “Ritsolis” ir nepieciešams iegādāties jaunus vasaras brunčus. Kolektīvs aktīvi darbojas jau 11 gadus, piedalās dažādos koncertos un projektos, pagasta un novada, kā arī Latvijas mēroga pasākumos, apgūst deju svētku repertuāru un piedalās deju kolektīvu skatēs.

Pagasta pārvalde ir veikusi paredzēto vasaras brunču auduma iegādes un šūšanas pakalpojuma cenu aptauju. Kopumā 12 (divpadsmit) jaunu vasaras brunču izgatavošanai ir nepieciešami 600,00 EUR.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt Madonas novada pašvaldības Aronas pagasta Lauteres kultūras namam finansējumu deju kolektīva „Ritsolis” vasaras brunču iegādei 600,00 EUR apmērā no Madonas novada pašvaldības 2025.gada budžeta nesadalītajiem līdzekļiem, kas ņemti no Aronas pagasta pārvaldes 2024. gada budžeta atlikuma.

**3. Par grozījumiem Madonas novada Cesvaines apvienības pārvaldes amata vienību sarakstā struktūrvienībā Cesvaines pils**

*ZIŅO: Linda Vizuma*

*SAGATAVOTĀJS: Vilnis Špats, Linda Vizuma*

*DEBATĒS PIEDALĀS: A.Greidiņš*

*L.Vizuma ziņo, ka šobrīd mēģina apvienot krājuma glabātāja un izglītības darba speciālista pienākumus. Pēc šīs prakses pamata vēlas izmaiņas amatu vienību sarakstā. Ir problēma ar dežuranta amata vienību – nepieciešamas valodu zināšanas, bet ir mazs atalgojums. A.Greidiņš ierosina mainīt amata nosaukumu no “dežurants” uz “administrators”.*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Pēdējo gadu laikā ir novērojama izglītojošā darba speciālista un krājuma glabātāja amata funkciju pārklāšanās, īpaši ārpus aktīvās tūrisma sezonas, kad samazinās tiešie krājuma glabāšanas pienākumi. Šī situācija rada iespēju šos divus amatus daļēji apvienot, lai efektīvāk izmantotu pieejamos resursus. Vienlaikus būtiski ir pieaugušas prasības pēc aktīvas Cesvaines pils iesaistes sabiedriskajā dzīvē, dažādu privātu un korporatīvu pasākumu organizēšanas un kultūras projektu rakstīšanas un vadības.

Ņemot vērā Cesvaines pils attīstības stratēģiju, kas paredz pili attīstīt kā daudzfunkcionālu kultūras un mākslas centru, kā arī mērķi veicināt pils atpazīstamību gan nacionālā, gan starptautiskā mērogā, ir nepieciešams piesaistīt kvalificētu speciālistu ar labām valodu zināšanām un pieredzi projektu vadībā un starptautiskā sadarbībā.

Jaunizveidotā Projektu vadītāja amata pienākumu veikšana veicinās Cesvaines pils atpazīstamību, nodrošinās kvalitāti daudzveidīgu pakalpojumu sniegšanā, kā arī sekmēs pieejamo projektu finansējuma piesaisti un sadarbību ar citām kultūras institūcijām.

Pamatojoties uz Cesvaines apvienības struktūrvienības Cesvaines pils darba organizācijas optimizācijas nepieciešamību un ņemot vērā pamatojumā minētos argumentus lūdz izslēgt no amata vienību saraksta amata vienību “Krājumu glabātājs”, izveidojot jaunu amata vienību “Kultūras projektu vadītājs”.

Plānots, ka daļa minētā amata pienākumu, kas saistīti ar krājuma uzskaiti un pamatuzraudzību, tiks integrēti izglītojošā darba speciālista amata pienākumos, tādējādi atbrīvojot resursus aktīvai projektu izstrādei un īstenošanai. Veidojot jauno amata vienību kultūras projektu vadītājs, tiks noteikti šādi galvenie pienākumi:

* + Organizēt sabiedrībai pieejamus kultūras un mākslas pasākumus;
	+ Koordinēt Cesvaines pils komunikācijas stratēģiju, ietverot mājaslapas izstrādi, sociālo tīklu un preses relīžu satura pārvaldību;
	+ Sagatavot un īstenot vietējos un starptautiskos projektus kultūras jomā, kā arī piesaistīt tiem finansējumu;
	+ Veidot un uzturēt sadarbību ar citām kultūras institūcijām un organizācijām nacionālā un starptautiskā līmenī;
	+ Plānot un īstenot mārketinga aktivitātes pils atpazīstamības veicināšanai;
	+ Sniegt regulārus pārskatus par projektu ieviešanas gaitu un sasniegtajiem rezultātiem.

Pamatojoties uz Pašvaldību likuma 10. panta pirmo daļu,atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Madonas novada Cesvaines apvienības pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (18. pielikums), izdarīt šādus grozījumus:
	1. Ar 01.09.2025. Madonas novada Cesvaines apvienības pārvaldes amata vienību saraksta sadaļā “Cesvaines pils” svītrot amata vienību “Krājumu glabātājs” ar profesijas kodu 2621 03, amata vienību skaitu 1, mēnešalgas likmi 1052 EUR, mēnešalgas fondu 1052 EUR, amata saimi 20.5., amata saimes līmeni III, mēnešalgas grupu 8.
	2. Ar 01.09.2025. Madonas novada Cesvaines apvienības pārvaldes amata vienību saraksta sadaļā “Cesvaines pils” izveidot jaunu amata vienību “Kultūras projektu vadītājs” ar profesijas kodu 3435 23, amata vienību skaitu 1, mēnešalgas likmi 1052 EUR, mēnešalgas fondu 1052 EUR, amata saimi 40., amata saimes līmeni IV, mēnešalgas grupu 8.
2. Uzdot Madonas novada Centrālās administrācijas Juridiskajai un personāla nodaļai aktualizēt Madonas novada pašvaldību iestāžu amata vienību sarakstus, ņemot vērā šajā lēmumā noteiktos grozījumus amata vienību sarakstos.
3. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

**4. Par finansējuma piešķiršanu Cesvaines apvienības pārvaldei**

*ZIŅO: Linda Vanaga*

*SAGATAVOTĀJS: Vilnis Špats*

*DEBATĒS PIEDALĀS: S.Maksimova, V.Kļaviņa, A.Greidiņš, G.Teilis*

*S.Maksimova izsakās, ka nav pietiekamas informācijas, nav redzēts projekts. L.Vanaga ziņo, ka līdz finanšu un attīstības komitejas sēdei būs redzama vizualizācija. V.Kļaviņa uzskata, ka risinājums ir ļoti labs, ir redzējusi maketu, piebilst, ka apli nepieciešams labiekārtot. A.Greidiņš domā, vai šī ir labākā vieta, jo vietējiem iedzīvotājiem viedokļi atšķiras. S.Maksimova interesējas, vai ir veikta aptauja, uz ko L.Vanaga atbild, ka publiska aptauja nav bijusi, bet bija iespējams izteikt viedokli. S.Maksimova uzskata, ka bija nepieciešams veikt aptauju. G.Teilis aicina turpināt atbalstīt vides objektus, un pievienojas S.Maksimovai, ka iedzīvotāju aptaujas ir nepieciešamas.*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Valda Kļaviņa), "Pret" – nav, "Atturas" – 1 (Sandra Maksimova), "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Lai veicinātu vietas identitātes attīstību un atpazīstamību, tiek veikta identitātes simbola – vides objekta izveide. Paredzēts, ka identitātes simbols “Cesvaines sakta” tiks izvietots rotācijas aplī, kas savieno Pils ielu un autoceļu P37. Šobrīd aplis nav apstādīts, Latvijas Valsts ceļi neplāno apļa apzaļumošanu un ir saskaņojuši ieceres – vides objekta uzstādīšana īstenošanu.

Lai izstrādātu vizuālās identitātes simbola projektu un maketu, piesaistīts mākslinieks. Projekts tiek gatavots, nepieciešama mākslinieka darba apmaksa.

Saņemts cenu piedāvājums vides objekta “Cesvaines sakta” izgatavošanai par 15 000,00 EUR (bez pievienotās vērtības nodokļa); kopā ar pievienotās vērtības nodokli summa ir 18 150,00 EUR.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Piešķirt Cesvaines apvienības pārvaldei finansējumu **18 150,00 EUR** Cesvaines identitātes simbola “Cesvaines sakta” izgatavošanai – mākslinieka darba apmaksai. Finansējumu paredzot no Madonas novada pašvaldības budžeta nesadalītajiem līdzekļiem, kas ņemti no 2024. gada Cesvaines apvienības pārvaldes budžeta atlikuma.

**5. Par bibliomāta (mobilā grāmatu pakomāta) iegādi Madonas novada bibliotēkā**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: I.Saulīte, S.Maksimova*

*I.Saulīte ziņo, ka Latvijā šobrīd ļoti strauji attīstības bibliomātu izvietošana. Tas ir ļoti ērts pakalpojums iedzīvotājiem. Tuvākās pilsētas, kur darbojas bibliomāti, ir Gulbene, Balvi, Jēkabpils. S.Maksimova interesējas par iekārtas garantiju, kas norādīta viens gads. Ierosina vienoties par divu gadu garantiju.*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts Madonas novada bibliotēkas iesniegums (reģistrēts Madonas novada pašvaldībā 14.05.2025. ar Nr. 2.1.3.1/25/1906) ar lūgumu piešķirt finansējumu bibliomāta iegādei, tādejādi nodrošināt kvalitatīvu un mūsdienīgu pakalpojumu attīstību bibliotēkā - bibliotēkas krājuma: grāmatu un periodisko izdevumu apmaiņu - izsniegšanu, saņemšanu neierobežotā, iedzīvotājiem ērtā laikā - 24/7.

Ir veikta Tirgus izpēte bibliomāta iegādei. Cena 4500,00 EUR + PVN. Summā ietilpst visas darbības izmaksas 2 gadiem (sakaru pakalpojumi, SMS ziņas), integrēta grāmatu atgriešanas iekārta, papildus pamatnes stiprinājumi un bibliotēkas darbinieku apmācība.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt Madonas novada bibliotēkai finansējumu bibliomāta iegādei 5373,00 EUR (*pieci tūkstoši trīs simti septiņdesmit trīs euro 00 centi*) apmērā no Madonas novada pašvaldības 2025. gada budžeta nesadalītajiem līdzekļiem, kas ņemti no Madonas novada bibliotēkas 2024. gada budžeta atlikuma.

**6. Par SIA “Norkalni Eko+” atbrīvošanu no Madonas pilsētas sporta centra zāles nomas maksas**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: S.Maksimova*

*I.Vogina ziņo, ka atbalsta gadījumā apmeklētājiem būs ļoti simboliska ieejas maksa. S.Maksimova izsakās, ka izklausās interesanti. I.Vogina piebilst, ka šāda izstāde Baltijā notiks pirmo reizi.*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts SIA "Norkalni Eko +", reģ. Nr. 40203316066, iesniegums (reģistrēts Madonas novada pašvaldībā 09.05.2025. ar Nr. 2.1.3.1/25/1836) ar lūgumu atbrīvot SIA "Norkalni Eko +" no Madonas pilsētas sporta centra mazās sporta zāles nomas maksas pasākuma “Pirmā Baltijas putnu izstāde Latvijā” rīkošanai 2025.gada 24. un 25.oktobrī.

Maksa par Madonas pilsētas sporta centra mazās sporta zāles nomu, atbilstoši Madonas apvienības pārvaldes un Madonas pilsētas teritorijas iestāžu sniegtajiem maksas pakalpojumiem un to cenrādim (Pielikums Nr.9 Madonas novada pašvaldības domes 29.09.2022. lēmumam Nr.653 (protokols Nr.21, 46.p.)) noteikta 10,29 EUR/stundā, t.sk. PVN. Nomas maksa par 48 stundām sastāda 493,92 EUR (*četri simti deviņdesmit trīs euro 92 centi*), t.sk. PVN.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atbrīvot SIA "Norkalni Eko +", reģ. Nr. 40203316066, no Madonas pilsētas sporta centra mazās sporta zāles nomas maksas pasākuma “Pirmā Baltijas putnu izstāde Latvijā” rīkošanai 2025.gada 24. un 25.oktobrī.

**7. Par biedrības Sporta deju klubs "Rondo" atbrīvošanu no Madonas novada kultūras centra telpu nomas maksas deju nometņu organizēšanai**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: S.Maksimova, V.Kļaviņa, G.Teilis, A.Greidiņš, G.Ikaunieks*

*S.Maksimova interesējas, vai biedrība bija informēta par iespēju pieteikties projektiem, uz ko I.Vogina atbild, ka tas bija publiski izsludināts. S.Maksimova ierosina atbalstīt ar 50%. V.Kļaviņa aicina tikai šoreiz atbalstīt ar 50%. I.Vogina uzsver, ka visiem būtu jābūt vienādiem noteikumiem. G.Teilis izsakās, ka nometnes rīkotājs pelna naudu un piekrīt, ka nav jāatbalsta. A.Greidiņš piekrīt G.Teilim, ka tas ir komercpasākums. V.Kļaviņa atceļ savu priekšlikumu par 50% atbalstu.*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Arvīds Greidiņš, Gatis Teilis, Iveta Peilāne, Valda Kļaviņa), "Pret" – 2 (Guntis Klikučs, Sandra Maksimova), "Atturas" – 1 (Gunārs Ikaunieks), "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:** Neatbrīvot biedrību Sporta deju klubu "Rondo", reģ. Nr. 50008282441, no Madonas novada kultūras centra mazās zāles nomas maksas.

Lēmuma projekts:

Madonas novada pašvaldībā saņemts biedrības Sporta deju klubs "Rondo", reģ.Nr. 50008282441, iesniegums ar lūgumu atbrīvot biedrību no Madonas novada kultūras centra mazās zāles (Raiņa ielā 12, Madonā) nomas maksas vasaras deju nometņu organizēšanai sekojošos laika periodos:

* 16.06.2025. – 19.06.2025. (4 dienas);
* 14.07.2025. – 17.07.2025. (4 dienas);
* 18.08.2025. – 21.08.2025. (4 dienas).

Nodarbības plānotas 4 stundas dienā.

Maksa par Madonas novada kultūras centra telpu nomu, atbilstoši Madonas apvienības pārvaldes un Madonas pilsētas teritorijas iestāžu sniegto maksas pakalpojumu cenrādim (Pielikums Nr.9 Madonas novada pašvaldības domes 29.09.2022. lēmumam Nr.653 (protokols Nr.21, 46.p.)) noteikta 3,45 EUR/stundā, t.sk. PVN. Nomas maksa par 48 stundām sastāda 165,60 EUR (*viens simts sešdesmit pieci euro 60 centi*), t.sk., PVN.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Neatbrīvot biedrību Sporta deju klubu "Rondo", reģ. Nr. 50008282441, no Madonas novada kultūras centra mazās zāles nomas maksas.

**8. Par biedrības Sporta deju klubs "Rondo" atbrīvošanu no Madonas PII “Priedīte” telpu nomas maksas deju nometņu organizēšanai**

*ZIŅO: Ilze Vogina*

*SAGATAVOTĀJS: Ilze Vogina*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Grandāns, Arvīds Greidiņš, Gatis Teilis, Iveta Peilāne, Valda Kļaviņa), "Pret" – 2 (Guntis Klikučs, Sandra Maksimova), "Atturas" – 1 (Gunārs Ikaunieks), "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:** Neatbrīvot biedrību Sporta deju klubu “Rondo”, reģ. Nr. 50008282441, no Madonas pirmsskolas izglītības iestādes “Priedīte” zāles nomas maksas.

Lēmuma projekts:

Madonas novada pašvaldībā saņemts biedrības Sporta deju klubs “Rondo”, reģ. Nr. 50008282441, iesniegums ar lūgumu atbrīvot biedrību no Madonas pirmsskolas izglītības iestādes “Priedīte” zāles (Valmieras iela 17, Madona) nomas maksas vasaras deju nometņu organizēšanai sekojošos laika periodos:

* 09.06.2025. – 12.06.2025. (4 dienas);
* 07.07.2025. – 10.07.2025. (4 dienas);
* 11.08.2025. – 14.08.2025. (4 dienas).

Nodarbības plānotas 3 stundas dienā.

Maksa par Madonas novada kultūras centra telpu nomu, atbilstoši Madonas apvienības pārvaldes un Madonas pilsētas teritorijas iestāžu sniegto maksas pakalpojumu cenrādim (Pielikums Nr.9 Madonas novada pašvaldības domes 29.09.2022. lēmumam Nr.653 (protokols Nr.21, 46.p.)) noteikta 7,30 EUR/stundā, t.sk. PVN. Nomas maksa par 36 stundām sastāda 262,80 EUR (*divi simti sešdesmit divi euro 80 centi*), t.sk., PVN.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Neatbrīvot biedrību Sporta deju klubu “Rondo”, reģ. Nr. 50008282441, no Madonas pirmsskolas izglītības iestādes “Priedīte” zāles nomas maksas.

**9. Par finansiālu atbalstu grāmatas “Ilze Indrāne. Vēstules” izdošanai**

*ZIŅO: Ilze Vogina*

*SAGATAVOTĀJS: Ilze Vogina*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts SIA “MADRIS”, reģ.nr. 40003292668, iesniegums (reģistrēts Madonas novada pašvaldībā 13.05.2025. ar Nr. 2.1.3.1/25/1887) ar lūgumu finansiāli atbalstīt grāmatas “Ilze Indrāne. Vēstules” izdošanu.

Ilzes Indrānes vēstules, tāpat kā viņas darbi, ir autores daiļrades atspoguļojums. Vēstules aptver plašu laika periodu no 1947. - 2000. gadam. Autores atstātās vēstules ir spilgts sava laika un laikmeta liecinieks saziņai un autobiogrāfiskai fiksācijai Latvijā. Vēstulēs spilgti parādās Ilzes Indrānes smalkais literārais stils, drosme stāstīt atklāti, kā arī literāro darbu un cilvēku vērtējums.

Grāmatas apjoms 304 lpp, tirāža 700 eksemplāri. Izdošanas kopējās tipogrāfijas izmaksas sastāda EUR 8735 (*astoņi tūkstoši septiņi simti trīsdesmit pieci euro 00 centi*).

Saskaņā ar Madonas novada pašvaldības 21.01.2020. Domes lēmumu Nr.19 (protokols Nr.2, 18.p), atbalsts grāmatu izdošanai tiek piešķirts 10% apmērā no kopējiem grāmatas tipogrāfijas izdevumiem, kas sastāda EUR 873,50 (*astoņi simti septiņdesmit trīs euro 50 centi*), saņemot pašvaldības īpašumā 30 (*trīsdesmit*) atbalstītās grāmatas eksemplārus.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Piešķirt SIA “MADRIS”, reģ.nr. 40003292668, finansiālu atbalstu EUR 873,50 (*astoņi simti septiņdesmit trīs euro 50 centi*) apmērā grāmatas “Ilze Indrāne. Vēstules” izdošanai no Attīstības nodaļas 2025. gada kultūras jomas budžeta sadaļas “*Atbalsts grāmatu izdošanai, jaunradei*”.
2. Madonas novada pašvaldībai ir tiesības pieprasīt un saņemt 30 (*trīsdesmit*) grāmatas eksemplārus.

**10. Par Valda Kaprāļa grāmatas “Valdis Kaprālis. Dzīvē un mākslā.” izdošanu**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: L.Vizuma, A.Grandāns*

*L.Vizuma ziņo, ka grāmata būs prezentmateriāls.*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts nodibinājuma “Skrides fonds”, reģ.nr. 40008212705, iesniegums (reģistrēts Madonas novada pašvaldībā 15.05.2025. ar Nr. 2.1.3.1/25/1917) ar lūgumu finansiāli atbalstīt grāmatas “Valdis Kaprālis. Dzīvē un mākslā.” izdošanu.

Mākslas grāmatā tiks akcentēts izcilā ainavu gleznotāja Valda Kaprāļa ieguldījums ne tikai reģiona, bet arī Latvijas mākslas dzīvē un nodrošināta viņa darbu pieejamība nākamajām paaudzēm. Grāmata ietvers Valda Kaprāļa biogrāfiju, radošā mantojuma izpēti un sistematizāciju, augstas kvalitātes gleznu attēlus, mākslas darbu aprakstus latviešu un angļu valodā, kā arī profesionālu grafisko dizainu. Izdevums būs nozīmīgs ieguldījums Madonas novada kultūras mantojuma saglabāšanā un popularizēšanā, sniedzot iespēju novada iedzīvotājiem un viesiem iepazīt un novērtēt mākslinieka darbus.

Grāmatas apjoms 96 lpp., tirāža 400 eksemplāri. Izdošanas kopējās tipogrāfijas izmaksas sastāda EUR 9700 (*deviņi tūkstoši septiņi simti euro 00 centi*).

Saskaņā ar Madonas novada pašvaldības 21.01.2020. Domes lēmumu Nr.19 (protokols Nr.2, 18.p), atbalsts grāmatu izdošanai tiek piešķirts 10% apmērā no kopējiem grāmatas tipogrāfijas izdevumiem, kas sastāda EUR 970,00 (*deviņi simti septiņdesmit euro 00 centi*), saņemot pašvaldības īpašumā 20 (*divdesmit*) atbalstītās grāmatas eksemplārus.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Piešķirt nodibinājumam “Skrides fonds”, reģ.nr. 40008212705, finansiālu atbalstu EUR 970,00 (*deviņi simti septiņdesmit euro 00 centi*) apmērā grāmatas “Valdis Kaprālis. Dzīvē un mākslā.” izdošanai no Attīstības nodaļas 2025. gada kultūras jomas budžeta sadaļas “*Atbalsts grāmatu izdošanai, jaunradei*”.
2. Madonas novada pašvaldībai ir tiesības pieprasīt un saņemt 20 (*divdesmit*) grāmatas eksemplārus.

**11. INFORMATĪVAIS JAUTĀJUMS Par SIA Outdoor service iesniegumu**

*ZIŅO: Māris Gailums*

*DEBATĒS PIEDALĀS: G.Teilis, I.Vogina, A.Greidiņš, S.Maksimova, L.Ankrava, E.Ūdre*

*M.Gailums informē, ka no SIA Outdoor service šis ir otrais saņemtais iesniegums šogad. Pirmais tika atbalstīts ar 1500,00 EUR, līgums noslēgts, bet atskaite joprojām nav iesniegta. Šis ir komercpasākums pieaugušajiem. G.Teilis ierosina sniegt nelielu atbalstu, tam piekrīt S.Maksimova. A.Greidiņš piekrīt, piebilstot, ka varētu atbalstīt ar 20%. A.Grandāns vaicā no kādiem līdzekļiem varētu to atbalstīt, uz ko L.Ankrava atbild, ka tas varētu būt tikai Ērgļu apvienības pārvaldes budžets. E.Ūdre uzskata, ka jāatbalsta pasākums daļēji. M.Gailums atgādina, ka iesniedzējs nav norēķinājies par iepriekšējām saistībām, nav iesniedzis atskaiti, līdz ar to nav iespējams slēgt jaunu līgumu. Deputāti vienojas, ka iesniegums šādā situācijā nav atbalstāms.*

*Sēdes darba process, ziņojumi, priekšlikumi, komentāri, diskusijas, atspoguļoti sēdes audio ierakstā.*

Sēdi slēdz 11.54

Sēdes vadītājs A. Grandāns

Sēdes protokolists L. Vagule